Selle nädala saates:
Valmistumine sõjaks.
Hiina sissetungiks valmistuval Taivani saarel kasvab palveliikumine,
Jumalalt palutakse üleloomulikku kaitset.
Veel:
Kaks täiesti erinevat riiki, kuid üks rahvas.
Põhja-Korea on diktatuur, mis kiusab taga kristlasi,
Lõuna-Korea aga demokraatia, kus on tugev ristikirik.
Näitame, kuidas Lõuna-Korea kristlased
palvetavad põhjanaabrite vabanemise eest.
Ja:
Kriitikute meelest on see ideoloogiline kolonialism,
kui Bideni valitsus surub homo- ja soovahetusagendat peale
ülejäänud maailmale.
Tere kõigile vaatama kristliku maailma nädalauudiseid!
- Olen George Thomas. - Ja mina olen Wendy Griffith.
Kümned tuhanded kristlased palvetavad ööpäevaringselt.
See enneolematu palveliikumine on käimas üle Taivani
ja ületab kõik uskkondlikud barjäärid.
Ärkamispalvegruppide liikumine on hädavajalik,
kuna Hiina ähvardab saart üha enam sõjaga,
millel võivad olla laastavad tagajärjed ka kogu maailma majandusele.
Pinged on tõusmas lakke, Pekingi sõjakus tekitab Taipei’s taas ärevust.
Hiina armee äsjaavaldatud videost nähtub,
millised näeksid välja rünnakud Taivanile.
Nüüd kimbutab Hiina armee
seda väikest mandrist eraldatud saart pea iga päev.
Taivan aga turgutab oma sõjaväge ja väljaõpet uute USA relvadega.
Kõike seda valmistumaks võimalikuks täiemahuliseks sõjaks.
Selgituseks: me ei otsi konflikti ega vastasseisu,
ent ei allu ka ülbitsemisele ega sunnile.
Me ei soovi sõda ...
Sõjakas trummipõrin valjeneb päev-päevalt
ning Taivani kristlased põlvitavad igal õhtul.
Taivani kirikuis on nüüd ühispalveid ja -paastumisi
palju rohkem kui kunagi varem.
See on enneolematu palveliikumine
Üle kogu saare tuleb rahvas kokku igapäevaselt ja ööpäevaringselt,
et paluda ärkamist, ühtsust, meeleparandust ja kaitset oma maale.
Usun, et see lihtne asi on avaldamas tohutut mõju
inimestele nii kirikus kui väljaspool.
Gordon Huang karjatab üht Taivani tuntuimat kogudust.
Tema kogudus asub selle tuntud pilvelõhkuja, nn Taipei 101, katusel,
pealinna südames.
Ta kardab, et sõda Hiinaga tuleb, ja soovib, et kristlased oleksid valmis.
Arvan, et üks on kindel:
rahvast raputatakse ja ta tahab kuulda head sõnumit.
Oled sa valmis või paned jooksu?
See raputuse teema valdas Don Young’i kahe aasta eest.
Kuulsin Issanda sõna: Aega on vähe, tund tuleb, peab palvetama.
Young teenis ameerika misjonärina Lääne-Aafrikas 15 aastat
ning on rännanud üle ilma,
õpetades kristlastele sügavamat palveosadust Issandaga.
Pastor Young ütleb, et sai mais 2021 sõna Issandalt,
et Taivani tuleb raputus.
Ta tõi selle sõnumi koguduse juhtidele siin saarel,
ning sellest sündis palveliikumine, mis täna on levinud üle Taivani.
Ärkamispalvegruppide (ÄPG) liikumine algas käputäiest väikegruppidest,
mis kordamööda palvetasid ööl kui päeval Taivani eest.
Palve on ainus viis, kuidas elada üle raputused.
Jeesus tegi kõike palve kaudu. Ta ei teinud midagi ilma palveta.
Varem oli see lihtsalt hetk koos Jumalaga, milliseid on meil kõigil.
Nüüd kujuneme Jumala liikumiseks.
On tohutu vahe hetke ja liikumise vahel.
ÄPG grupid koosnevad kahest-kolmest inimesest,
nii et kui ükspäev puhkeb sõda
ja pole enam hooneid, kuhu rahvas saaks kokku tulla,
saame siiski palvetada väikegruppides ja kogudus jääb alles.
Peter Yang on olnud Taivanil pastor ja koguduserajaja alates 1978. a.
Ta ütleb, et pole eales näinud üksmeelt nagu praegu -
selle algatusega liituvad kogudused kõikidest uskkondadest.
Täna toimuv on nii haruldane!
Iga päev, iga nädal kohtun pastoritega teistest kirikutest ja uskkondadest
ja me palvetame oma linnade, oma riigi, teiste riikide eest.
See on imeline, kindlasti Jumala töö! Ühtsus on selle liikumise pärand.
Tekkinud on üle 100 000 ärkamispalvegrupi,
ja kaasa löövad ka Hiina põrandaaluste koguduste liikmed.
Soovime jõuda 300 000 ÄPGni, milles ühineme ka Hiina kogudustega,
kõikide juhtide ja liikmetega kummaltki poolt, et paluda muutust ka Hiinas.
Venemaa mullune sissetung Ukrainasse
tekitas kõhedust üle kogu selle 23-miljonilise saareriigi.
Paljud nägid sarnasusi Putini kinnisidees võtta üle Ukraina
ja Xi Jinping’i otsustavuses annekteerida Taivan.
Paljud kardavad, et sõda võib siin puhkeda üleöö,
ja see sunnib nii mõndagi otsima rahu Pekingi ähvardustekoori keskel.
Paljud ühinesid ÄPGga,
kuna kuulsid nii paljusid tunnistusi, et Jumal vastab palvetele,
ja nii on ÄPGdega liitunud hulgaliselt mitteusklikke.
Ja kui nad avavad suu ja palvetavad,
kogevad nad Issandat ja usuvad Temasse.
CBN’i reporter kõneles kirikujuhtidega,
kelle sõnutsi oleks Taivani-Hiina sõda nagu Taaveti vastuastumine Koljatile,
mis külvab ütlemata palju kaost ja surma.
Nad usuvad, et palve võib tuua sõja asemel rahu.
Palume kogudustel üle ilma palvetada
selle ohtlikuima paiga eest tänases maailmas,
et Jumala rahu võiks tulla ülelahenaabrite suhetesse.
Hiinlased ei peaks üksteist tapma;
peaksime hoopis üheskoos täitma lõpuaja misjoni ülesande
tuua hea sõnum tagasi Jeruusalemma.
Uskumatult julgustav! Teame, et palve võib liigutada mägesid,
ja hoida ka ära sõja Taivanis.
Täpselt! Ja seejuures on ilus,
et nende endi sõnutsi loob see palveliikumine ühtsust.
See ühendab kõiki uskkondi, mis pole kunagi varem ühtsed olnud.
Nad kõik palvetavad ühel meelel oma riigi pärast.
Aamen, hea uudis!
Tänan!
Jääme veel Aasiasse, kus kristlik abiühing teenib ohvreid sõjatsoonis.
Vaba Birma Eriüksus on juba üle 20 aasta aidanud kristlasi Myanmar’is.
Valitsev sõjaväehunta ründab omaenda rahvast,
seades haiglad ja kirikud tule alla.
CBN’i Chuck Holton teatab.
See pikaajaline konflikt Myanmar’is, teise nimega Birma’s,
on viimastel aastatel järsult teravnenud.
See riik, mida valitseb sõjaväediktatuur,
on jõhkralt rõhunud teisitimõtlejaid.
See sõda on kestnud kõige kauem maailmas, 73 aastat.
Kuid kahel viimasel aastal on ta ägenenud,
kuna diktaatorid on rõhumist veelgi süvendanud.
Aastaid jäi see konflikt peamiselt valitsuse ja mägirahvaste vahele.
Nüüd on see aga laienenud paljude tavabirmalasteni.
Koduperenaised, insenerid, arstid, vanurid, noored, vanad, üliõpilased
ütlesid: ’Ei, me ei lepi sellega,’ ja läksid tänavaile.
Birma sõjavägi vastas sellele kuulidega ja rahvas oli šokis.
Neid tappis nende endi valitsus.
Nii haarasid nad püssid, vibud, kivid, ja hakkasid vastu.
Mägirahvaste relvajõud olid juba niikuinii sõjas,
ning nii hangiti neilt veidi relvi ja hakati sõdima
ning moodustati nn Rahvakaitsevägi.
Rünnakutes kannatab aga enim elanikkond, mitte mässuliste vägi.
Meil oli kahe kuuga üle 200 õhurünnaku.
Iga teine õhurünnak tabas haiglat, kirikut või põgenike varjupaika.
Seda tehti teadlikult.
Ainuüksi viimasel kahel aastal põgenes kodust 3 miljonit,
ja hunta tappis kahe viimase aastaga üle 6000 inimese.
Siin Karenni osariigis Pekon’i lähedal
pommitas Birma armee seda kliinikut, milles oli kiirabiauto,
ja taolisi pommiauke on muidki.
Venemaaga seotud tsiviilohvreid on mujalgi kui Ukrainas.
Kremli toetus mahitab surmarünnakuid ka siin, Birmas.
Me ei tea, kas neis lennukeis on Vene lendurid,
kuid teame, et Vene lennukid, koolitajad, mitmikraketiheitjad,
ründehelikopterid tulevad meie peale, ja peamiselt rünnatakse elanikkonda.
Rahu, kõik on korras!
Sõbrad, rahu, kõik on korras!
Jõhkrast rünnakust hoolimata
toovad Eubank ja tema tiim lootusekiire kaose keskele.
Pean olema rahulik!
Jeesus ütles, et mis iganes ka ei juhtu, teie tulete läbi.
Palun, et sa kaitseksid meid,
aga kui mitte, pole hullu, oleme Sinu kätes.
Teeme seda armastuse pärast.
CBN’i uudistele, Chuck Holton.
Järgnevalt:
Põhja-Korea on jõhker diktatuur, mis kiusab taga kristlasi.
Näeme, kuidas kirik Lõuna-Koreas palub neile vabanemist.
Ostke Pat Robertsoni uus audioraamat 'Karjapoisist kuningaks. Taaveti elu'!
Uurige Piibli ühe lemmiksangari elulugu.
Avastate, kuidas tühisest karjapoisist sai vägev kuningas Iisraelis.
Tema eeskuju võib suunata teie elu.
Taaveti prohvetlik hääl võib tugevdada teie usku.
Tema vaimulik tunnetus võib teid täna tiivustada.
Saate ka teada, kuidas Taavet muutis ajaloo kulgu.
Saate kuulata Pat Robertson’i värskeimat audioraamatut
’Karjapoisist Kuningaks. Taaveti elu’, kui saate CBN’i partneriks.
Kaasa saab 10-päevase harduspäeviku
’Jumalale meelepärane mees’ Taaveti psalmide teemal.
Hankige võrratu audioraamat ’Karjapoisist kuningaks. Taaveti elu’
ja harduspäevik ’Jumalale meelepärane mees’ juba täna.
Helistage 1-800-700-7000 või tellige lehelt CBN.com.
Juba saadaval!
Olen Efrem Graham Studio 5st.
Tulge minuga avastama head,
mis toimub muusika-, spordi-, tele- ja filmimaailmas.
Kui dr. Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega
ning uurime seost popkultuuri ja usu vahel.
Küsisin, kas pean saama jutlustajaks; ei, ütles pastor, sa oled juba kantslis!
Kolmapäeva õhtuti kell 20:30 CBN’i uudistekanalil.
Toitumine,
treening,
eeterlikud õlid,
kaalukaotus
ja muud.
Terve Elu Lorie Johnson’iga!
Rääkige, mis selles on.
CBN’i tervisereporter Lorie Johnson
jagab värskeimat teavet tänaseilt tippterviseekspertidelt.
See on fantastiline.
Näete, mida peate teadma, et elada tervemat elu!
Vaadake Tervet Elu teisipäeva õhtuti kell 20:30 CBN’i uudistekanalilt.
Tere tagasi!
Pärast pikki vaikusepäevi kinnitab ÜRO,
et põhjakorealased peavad kõnelusi USA sõduri üle, kes on nende vahi all.
Pentagoni teatel jooksis reamees Travis King üle Põhja-Koreasse,
kui oli sõidus piiri ääres.
Teda pidi viidama USAsse distsiplinaarmenetluseks
pärast ühekuulist vangistust Lõuna-Koreas kallaletungi pärast.
Vahejuhtum toimus USA-Põhja-Korea vaheliste pingete kõrgajal.
Hiljuti saabus Lõuna-Koreasse USA tuumaallveelaev.
USA väljendab liitlasele toetust,
kuna Põhja-Korea tulistanud välja ballistilise raketi,
kui seal käis teine USA allveelaev.
Alates Korea sõja lõpust aastal 1953 on Põhja-Korea muutunud
üheks maailma ohtlikemaks diktatuuriks.
Lõuna-Koreas kasvab palveliikumine oma põhjanaabrite vabaduse eest.
CBN’i Chris Mitchell teatab Korea poolsaarelt.
See on üks paljudest tõketest Põhja- ja Lõuna-Korea vahel.
See tõke peab takistama Põhja-Koreast sisseimbujaid.
70 a. eest sõlmitud vaherahuga jagati maa Põhja- ja Lõuna-Koreaks.
Nüüd, 70 aastat hiljem,
palvetavad miljonid korealased maa taasühinemise pärast.
Palvetame igal õhtul Põhja-Korea rahva vabanemise pärast.
Kõik riigi elanikud peaksid ühiselt paluma vabadust Põhja-Korea rahvale.
Viimased 17 aastat on igal õhtul kl 22:00-3:00
taolised eestpalvetajad Estri palveliikumisest tulnud kokku palvele.
Professor Lee ütleb, et kuuldes õudusest Põhja-Koreas,
palus ta Jumalalt Tema südant sealse rahva vastu.
Korraga ei suutnud ma mitu päeva süüa ega magada.
Nii palju (halba) toimub seal Põhja-Koreas.
Lapsed on nälga suremas!
Otsustasin, et kuni Põhja-Koreas saab rahvas vabalt kuulda evangeeliumi
ja inimõigused on taastatud, kuni selle ajani teen ma igal õhtul
palvekoosoleku koos paljude teiste eespalvetajatega.
Otsustasime teha palvet igal õhtul kuni ööni välja.
Professor Lee järgi on Põhja-Korea paraku punane latern paljudel aladel.
Ta on maailma halvim demokraatias ning majandus- ja sõnavabaduses.
Ta on parim orjanduses, altkäemaksus, korruptsioonis,
ja esikohal kristlaste tagakiusamises.
Aastakümneid on Põhja-Koreas olnud isikukultus - kolme põlvkonna vältel -
mida miljonid orjalikult kummardavad.
Neil pole võimalust kuulda head sõnumit
ja nad peavad lausa jumaldama oma diktaatorit.
Sestap peaksime nad vabastama vangipõlvest, ja seda me palumegi.
Ta ütleb, et vangilaagrid meenutavad natside surmalaagreid.
Need jõhkrad pildid ilmestavad veidi seda koledust.
Valvurid panid selle poisikese tule peale,
ja on vange, paljud neist kristlased, kellega tehakse keemilisi katseid.
CBN’i Uudised vestles kahe Põhja-Korea ülejooksikuga,
kes kirjeldasid elu ses riigis, mida tihti kutsutakse erakkuningriigiks.
Me ei avalikusta neid,
et mitte ohustada neid ja nende peresid Põhja-Koreas.
Nimetame seda naist A’ks.
Tema on üks vähestest vangilaagrist pagenuist.
Poliitvangide laagreis on 70% kristlased.
Kristlasi süüdistatakse spioneerimises.
Millised on olud vanglais ja koonduslaagreis?
Väga raske, sõnulseletamatult õudne.
Paigus nagu Yong Song’i vangilaager määratakse nad sunnitööle
ning neile söödetakse vesist roiskunud putru, mis haiseb.
Paljud söövad seda ja surevad.
Paigus nagu Chongjin’i vangla on kongid alla 7-9 ruutmeetri,
kuhu aga surutakse kuni 35 inimest.
Seetõttu sureb inimesi iga päev.
Neid ka piinatakse.
Ma ei suuda seda sõnadesse panna.
Naised kistakse alasti ja vägistatakse.
Vestlesime B’ga, kui ta vaatas üle veekogu Põhja-Korea poole.
Põhja-Koreas pole mingit vabadust.
Ehkki Põhja-Koreas pole raudaedu, on kogu maa nagu üks suur vangla.
Pole vabadust liikuda, vaadata, kõnelda, kuulata - ei mingit vabadust.
Mõlemad ülejooksikud rääkisid, et COVID tõi maale suure muutuse.
Paljud surid ränga toidunappuse tõttu nälga,
paljud jäid haigeks ja surid arstiabi saamata.
Nad palvetasid Jeesuse nimel, ja haiged said terveks.
Kui COVIDi tõttu tõusis kõrge palavik,
paluti Jeesuse nimel palavik alla.
Nii sai Jeesuse nimi Põhja-Koreas väga kuulsaks.
Nüüd hakkavad seni Kim Jong Un’i ja Kim Il-Sung’i uskunud põhjakorealased
ütlema, et ainus, keda usaldada saab, on Jeesus.
Hoolimata survest ütlevad nad, et põrandaalune kirik on COVIDist peale
kahekordistunud tervelt 400 000 liikmeni.
Nüüd levitavad nad evangeeliumi,
saates riisi, raha ja mälupulki Piiblite ja kristlike videotega
pudelipostiga üle vee Põhja-Koreasse.
Professor Lee usub, et müür Põhja- ja Lõuna-Korea vahel
langeb nagu Berliini müürgi.
Olen majandusteadlane.
Kui näen seda poliitmajanduslikku olukorda, siis pole lahendust.
See on nii habras, nii keerukas.
Seetõttu ma lihtsalt palun Issandat:
Sina oled täiuslik vastus! Jaga oma tarkust!
Nii toetun täielikult Issandale.
Tema avab ukse Põhja-Koreasse - see rahustab mu südant.
Küll tema täiuslik tarkus avab ukse, ja arvan, et see sünnib imekombel.
Korea poolsaare jagamise 70. aastapäeval võrdleb professor Lee
praegust aega juutide Paabeli vangipõlvest vabanemisega.
Ta palub kristlastel üle ilma
ühineda palvega Põhja-Korea rahva vabanemise pärast.
On aeg hüüda koos, palvetada koos, paastuda koos.
Küll siis Issand murrab Põhja-Korea müüri ja surma väe Põhja-Korea üle
ning Issand päästab Põhja-Korea rahva.
Chris Mitchell, CBN’i Uudised, Põhja- ja Lõuna-Korea piirilt.
Tänan väga, Chris!
Järgnevalt, üleilmne agenda homo- ja soovahetusõiguste edendamiseks.
Näitame,
miks Biden’i valitsust süüdistatakse ideoloogilises kolonialismis.
Kui maailm vaatab pealt.
Siin Lähis-Idas käib kõva diplomaatiline köievedu.
Saate lähemalt teada saatest Jeruusalemma Ajajoon.
Iisraeli arheoloogid räägivad leiust, mis võib muuta kujutlust Templimäest.
CBNi Jeruusalemma büroo juhataja Chris Mitchell
tutvustab maailmas toimuvat Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont täna kell 20:30 CBNi uudistekanalilt.
Orvu Väljavaade tahab armastada ja teenida riskilapsi,
aidata neil hoida peresid koos
ja luua võimalusi tugevate ja püsivate kogukondade tekkeks üle maailma.
Töötame enam kui 60 riigis üle ilma, ja teie abiga suudame enamatki.
Üks tore aafrika vanasõna ütleb, et kui tahad joosta kiiresti,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et parandada võimalikult paljude orvuksjäänud ja kaitsetute laste elu.
Kuid me ei taha minna üksi.
Me läheme muutma maailma
ühe lapse, ühe pere, ühe kogukonna haaval.
Tule kaasa!
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine Armastuse tõotamine
Orvu Väljavaade
Petlemma küngastelt pärit
vahvast poisist
saab Iisraeli kuulsaim kuningas.
Ammutage vaimulikke õppetunde Taaveti uskumatu elu varal
Pat Robertson’i värskeimast audio- raamatust ’Karjapoisist kuningaks’.
Kaasa saab 10-päevase harduspäeviku! Juba saadaval!
Tere tagasi saatesse!
Biden’i välisministeerium
on käivitanud uue välispoliitilise algatuse,
millega edendatakse homo- ja soovahetusõigusi üle ilma.
Kriitikud nimetavad seda ideoloogiliseks kolonialismiks,
millega sunnitakse meie liitlasi ajama neile vastumeelset poliitikat.
Dale Hurd teatab.
Ühe esimese asjana pärast Valgesse Majja asumist
käskis Joe Biden valitsusasutustel seada USA esirinda üleilmses lahingus
LGBTQ-vastaste seadustega teistes riikides, millest paljud on kristlikud.
Rõõmsat uhkusekuud!
Rõõmsat uhkuseaastat! Rõõmsat uhkuseelu!
Biden on seadnud ametisse LGBTQ asjade rahvusvahelise erisaadiku
ja põlistanud uhkusekuu USA saatkondades.
See on suur välispoliitiline nihe,
mis alatähtsustab võitlust usuvabaduse eest
ning seab esiplaanile võitluse LGBTQlaste õiguste eest.
Tony Perkins on Pereuuringute Nõukogu president.
Eelmise valitsuse ajal oli usuvabadus meie välispoliitikas esmatähtis.
Praeguse valitsuse jaoks aga
on üks meie olulisimatest, kui mitte olulisim küsimus LGBTQ edendamine.
Biden’i valitsus on nüüd ühe endise diplomaadi sõnutsi süüdi
’püüdes šantažeerida kristlikke riike Aafrikas,
ähvardades jätta nad abita, kui nad ei toeta LGBTQd’.
Ta on võtnud nõuks ähvardada riike
kõigi diplomaatiliste ja humanitaarabihoobadega
ning võimalusel ka rahaliste sanktsioonidega,
viisapiirangutega ja muude meetmetega.
Riike sunnitakse muutma poliitikat,
olgu asesõnade või teatud käitumiste õigusliku tunnustamise suhtes,
vastutasuks meie välisrahade ja välisabi eest.
See on ideoloogiline kolonialism!
Seni pole USA surve Aafrika kristlikele riikidele toiminud.
Uganda karmistas tänavu oma LGBTQ-vastaseid seadusi,
karistades nüüd eluaegse vangistusega homoseksuaalset eluviisi
ning surmanuhtlusega homoseksi alaealisega
või teise nakatamist eluaegse haigusega, nt. HIV’ga.
Nii Keenia kui Gaana soovivad karmistada praegusi seadusi,
mis juba kriminaliseerivad LGBTQd.
Uganda president Museveni ütles läinud kuul teistele Aafrika juhtidele,
et Aafrika peaks näitama teed, et päästa maailm
sellest allakäigust ja mandumisest, mis on inimkonnale tegelikult ohtlik.
Samuel Mukundi, Keenia Katoliku Ametimeeste Liikumise president
ja ÜROs koolitatud inimõiguste kaitsja,
rääkis meile, et Valge Maja surve LGBTQ kasuks
on rünnak Aafrika perede vastu, mis tuginevad mitte ainult kristlusele,
vaid ka aafrika tavadele.
Meie ees on nii palju muresid. Miks surute peale ebaolulist?
Miks üritate meil segadust külvata?
Nii et kultuurilisest seisukohast tunnetame, et see on meie teotamine,
see on sõjakuulutus!
See on võõrideoloogia, mida meile peale surutakse.
Teete ebanormaalse normaalseks!
Mõne arvates on Valge Maja LGBTQ-poliitikast
juba saanud rahvusliku julgeoleku probleem.
USA üritab suruda Aafrika riikidele peale
nende meelest ohtlikku seksideoloogiat,
Hiina seevastu aitab neil lihtsalt teid ja sildu ehitada.
Bideni valitsus ajab meil nüüd välispoliitikat, mis paraku
põhineb kiusamisel ja moraalilugemisel.
Aluseks võetakse kõige äärmusvasakpoolsemad ideed
ja peale ehitatakse sisuliselt moraliseeriv välispoliitika.
See võib tõugata veelgi enam arengu- maid kommunistliku Hiina rüppe.
Dale Hurd, CBN’i Uudised.
Vaatate CBNi uudiseid.
Tere vaatama!
Näete värskeid uudiseid,
erilugusid ja -saateid,
tõest teavet!
Näitame teile, mis toimub maailmas ja mille pärast saate palvetada.
Vaadake CBNi uudiseid!
Sest tõde loeb!
Tööpäeviti kell 17:00 CBNi uudistekanalil.
Petlemma küngastelt pärit
vahvast poisist
saab Iisraeli kuulsaim kuningas.
Vapper sõjamees,
eksinud ja õnnetu mees,
muusika- ja usumees,
missiooni- ja visioonimees,
kuid üle kõige Jumalale meelepärane mees.
Ammutage vaimulikke õppetunde Taaveti uskumatu elu varal
Pat Robertson’i värskeimast audio- raamatust ’Karjapoisist kuningaks’.
Kaasa saab 10-päevase harduspäeviku. Juba saadaval.
Tänapäeva teadusvallast väljaspool on vägi, mis ei allu loogikale.
- Kuis ma ellu jäin? - Ei tea, kui kaua seal olin.
Vaadake vaimustavaid, vahetuid läbielamisi Jumala sekkumisest,
mis aitasid üle võimatutest olukordadest.
- See oli lihtsalt täielik ime! - Palve aitab!
- Jumal tegi! - Ta suudab võimatut!
Jumal ei jäta sind hätta!
’Imed tänapäeva elus’, nädalalõputi CBNi uudiste ja CBNi pere kanalitel.
CBNi Uudiste äpp!
Kõik teie uudised ühest kohast!
Teated värskeist uudistest.
Vaadake CBNi uudistekanalit otse!
CBNi Uudised - sest tõde loeb!
Hankige CBNi Uudiste äpp juba täna!
Lõpetuseks:
Piibliäpp YouVersion tähistab hea sõnumi levitamise 15. aastapäeva.
Kui Apple’i äpipood 2008. a. avati,
oli YouVersion üks esimesest 300st tasuta allalaetavast äpist.
Sestpeale on teda alla laaditud kogu ilmas üle poole miljardi korra.
Sajad tuhanded Piibli kirjastajad, sisupartnerid ja vabatahtlikud
on ühendanud jõud, et aidata meil anda pühakiri kõigile, kõikjale,
emakeeles!
Kõike seda tasuta, sest usume, et kõik peavad pääsema ligi Jumala sõnale.
Äpi abil saab lugeda päeva kirjakohta,
leida piiblilugemise kava või lihtsalt süüvida Sõnasse.
Äpp lähendab inimesi kõigi rahvaste hulgast Jumalale.
Head vaatajad, nädalasaade sai läbi!
Tänan vaatamast! Järgmise nädalani! Nägemist ja Jumala õnnistust!
Tõlge: Sulev Kivastik